**Задания для муниципального этапа республиканской олимпиады школьников по мордовскому (мокшанскому) языку и литературе**

**2018/2019 учебный год, 11 класс**

*Время проведения – 180 минут*

*Максимальный балл – 100*

**I. Лувость текстть. Тиесть корязонза максф заданиятнень**

1. Кие няйсь вирень тракс эсь сел…мосонза, сян…ди пяк удалась. 2. Тя мазы жуватась эряй вир…сонк. 3. Сон курок тонаткшни лома…ненди (ломань), кда сят аф ёрайхть тиемс тейнза кальдяв.

4. Минь ванф…ама (ванфтомс) вирень траксть эса. 5. Тялонда, мзярда тейст стака сатнемс ярхцамбяль, вирь ваныхне и школ…най лесничестватне мар…сихть вир…гя тишень капанят.

6. Вов аф эряскодозь моли вир…гя кабаконашка тракс, пил…гонза крхкаста пезондыхть ловти, сияк венепнесы сялдазонц и сусконды пизелксонь тараткат, од пиченянь тёго…ят. 7. Сон лоткась сери кузть вак… (вакс) и ушедсь шовсемост паргана сюронзон шуфта почкти.

8. Кода шуф…и (шуфта) сашенды пинге ёрдамс лопанзон, станя вирень тракстивок – сюронзон. 9. Шовась, шовась сюронц эса, и ся синдевсь, стакаста прась ляпе ловть потмос. 10. Трак…ь (тракс) тркста…ь (тркстадомс) и тусь ардозь.

11. Тяка шиня, а, пади, мъзярошка шида меле вирень трак…ь (тракс) ёрдасы омбоце сюронцка. 12. И ловсь вел…хтясыне мянь тундать самс.

1. Тяштенятнень вастс сёрмадода эрявикс орфограммат – 17 балл

а) дсь, тсь, дьс, тьс, ца.

б) ь (ляпе тяштеня)

в) кафтонзаф согласнайхть.

2. Васенце абзацста сёрмадость притяжательнай склоненияса ащи существительнайхнень. Явость пяльксова, сёрмадость падежть, рядть – 4 баллхт

3. Омбоце абзацста мусть местоимениятнень, тяштесть разрядснон – 3 баллхт

4. Колмоце абзацста мусть прилагательнайхнень, тяштесть разрядснон – 8 баллхт

5. Мусть текстста пингонь наречиятнень – 3 баллхт

6. Сёрмадость текстста валмельгакснень – 5 баллхт

**II. Содама ёфкснень ётафтость рузкс. Эрь содама ёфксти максода ответ – 22 балл**

1. Пулоц – тарваз, кургоц – тарваз, кямонза шпора мархтот.
2. Сон фкя пильгса шятни, сокор ломатть вятни.
3. Кие якшама тялонда, якай кяжи, вачеда?
4. Переса кусторкскя, эрь тараткяса мазы стирня.
5. Ронгоц виденя кувалмос, лопанза аш – аньцек салмокст.
6. Эряй пирьфса кяжи-кяжи, Ётат вакска – понксозт фатци.
7. Круглай, а аф ши, тюжя, а аф вай, пула мархта, а аф шеер.
8. Сонць стама аф машты – аньцек лангсонза салмокст канни.
9. Тов-сей якай, кодай котф, сонь котф пенза ужес сотфт. Аньцек кару пови тяза, котфоц эзкок латта азы.
10. Рыжай орнясь тарадста тарадс комотни, ундозонда пяштть кяшенди.
11. Нюрси-тии тише пряняса, морси карзиса-пиланяса.

**III. Максф текстть ётафтость рузкс – 38 балл**

Лама ломань тяряфнесь вень кучкать лисемс Крем­лянь ортатнень фталу веденкса, но меки ашесть мрда. Ёмлатне авардсть, вешсть симомс. Пульзясть оцюфне­вок. Но сембе сяка ортатнень ашезь панжа, ногайхнень ашезь нолда. Тонат тяряфнестъ куцемс стенатнень пряс, но лангозост ёрясть оцю кефт, шочкт, нолнесть толонзаф пе налхт ...

Пачкодсь нужась Вежайнь семьяска. Витова урмаськодсь, вастстонзовок аф стяшенды. Абондсь кузнецське, аф содасы, кода ащемс, мезе тиемс. Вардань седиец тядянц­-алянц инкса палозъ палсь. Онцтостка синь лятфнесть ведть.

– Вай, тядяняй-аляняй! – уркодсь стирсь. – Тястъ конце сельмонтень, тяда ту тя эряфста! Эсь прязень аф ужяльдьса, а ведь добуван. Идесайне лия ломаттненьге.

Кулезь ня валонзон тядянза-алянза, кармасть корхнемонза:

– Коза пря эцят? Дяряй аф содасак. мезе ученттанза тонь ортатнень фтала? Тняра душманда перьфпяле! Мзяра ломань ашезь лисенде – сембонь понцезь. Аф, Варда, катк марса юматама, но ськамот кулома аф нол­датядязь.

Мезевок ашезь аза тейст стирсь. А мзярда шоподсь, ся­возень кафта пудонь сталмоса крьхцятнень, пингоксса пинготьф парьнятнень и срхкась кис. Ортань ваныхне ва­сенда ашезь ноля сонь. Мярьгсть учемда пяле вети, мзярда мадыхть ногайхне. Сась тя пингсь – Варда салаваня лиссь ортава. Пильгосурня лангса пачкодсь сон эшиняти. Амол­дась кафта парьнят ведь, сяка кигя эряскодсь меки. Вов ни маласот Кремлянь ортатне. И вдруг – увазевсть пинетне. Сргозсть ногайхне, нолдазь синь цинзерста. Тонат врьгятсть стирть лангс. Мельгаст эряскодсть ногайхне­вок – ёрасть живста фатямс стирть. Но Варда ашезь абон­год. Путозе мастору канфонц, сявозень крьхцятнень и кар­мась учема, мзярда маладыхть ногайхне. А сят панжамкс эцесть.

Кфчядсть ёндолкс кърьхцятне Вардань кядьса. Васенцекс синь сталмоснон варжазь эсь лангсост пинетне: сувозь ке­ворсть пандалу: А тоса ногайхнень рядсна сась. Прясна пяштекс шулгондовсть, а синь стаки эцесть вача врьгазкс. Варда бта пеелемса лядьсь эсост. Но сонцьке ушедсь сизе­ма. Фкя ногайсь налса ранендазе кяденц, и стирсь прафто­зень крьхцятнень пандалу. Эстокигя фатязень парьнят­нень, сятнень мархта тага аф кржа ногай машфтсь. А мзяр­да стирсь прокс пульзясь, прафтозь сонь пильге лангста, ронгонц керсезь сабляса тирьхконь-тирьхке, ёрдазь сте­нать алу.

Ногайнь мурзатне тёждяста таргазь ваймоснон – тяфта­ма вии ломань васьфнесть васенцеда. Марнек тя вастсь ви­дезь видефоль ловажаса.

– Кда тястонь аватне-стирьхне тяшкава тазат, мезе ули мархтонк, кда цёрань дружинатне лисихть каршезонк? – пелендезь ушедсть корхнема эсь ётковаст. Кивок эздонк аф ляды шиса. – Кочказь синь лядыкс ломаньцнон, и бта вар­мась нолазень тя маласта. Тяфта кузнецонь стирсь идезе ошть, ванфтозень эряйхнень.